Fulyé

Fulyé (en francês : Fully ) est na comena suisse et arpetana dedens lo district de Martegné du quenton du Valês.
figura|Les Follatères, montagne sus lo Rôno.

 G·eografia 
La comena sè trôve diens lo vâl du Rôno, a dréta du fllevo, et sot la montagne du Grant Châtèlârd.

Los velâjos de la granta comena sont : Fulyé, Bodon, Les Larzètes, Brançon, Bouétonna, Châtagnér, Chebo d’Avâl, Chebo d’Amont, N-Ôlo, Jor Bourlâye, Le Cârro, L’Ètrêt, Le Mayenc-Loton, Masembro, Le Pllagnuél, Rondonna, Sassê, Les Tassenêres, La Forél, La Fontanna et pués Vers l’Égllése.

Sus la montagne de Fulyé qu’est un endrêt de l’inârpa, sè trôvont doux lècs : A la riva du lèc d’amont de Fulyé qu’at étâ fât plés grant per un barâjo, est la sôrsa du biéd Bisse de la Vardette et comence un canâl de l’usine hidroèlèctrica de Fulyé. Lo Canâl de Fulyé est construit por drènar la plâna près Fulyé, après la corrèccion du Rôno u XIXièmo siècllo.Jules-Bernard Bertrand : Du Rhône alpestre et de la navigation fluviale dans le passé. En marge des fêtes du Rhône de 1934. Dedens : Annales valaisannes, 1934, p. 237–249.

Les Follatères sont un endrêt du bec de la montagne a la bise de «coude du Rôno» et pués una resèrva naturèla du quenton du Valês.Réserve naturelle du Mont-Rosel, les Follatères, sus lo seto vouèbe de Pro Natura Valês

 Agricultura 
Fulyé est na comena avouéc na granta produccion de vin et de châtegnes.châtegnér dedens lo «Trèsor Arpitan»
La comena at una châtegnyéChâtaigne sus lo Gllossèro des patouès de la Suisse romanda – un bouesc de châtegnérs – brâvament grant, avouéc plés de 1000 âbros.
figura|150px|L’égllése de Sent-Simforian. 

 Monuments 
 L’égllése de Sent-Simforian, dèta la plés granta égglése du diocèso de Sion. El’est consècrâye lo 26 d’octobro 1936. Los sent patrons de l’égllése de Fulyé sont Ôrs, Simforian et Gotârd.
 L’usine hidroèlèctrica de Fulyé

 Cultura et lengoua 
 la sociètât de patouèsants « Li Brëjoyoeü » que gère la tradicion de l’Arpetan velêsan
 Groupo folclorico « Li Rondeniâ »
 La Féta de la châtegne, en octobro

 Lims de defôr 

 Seto Vouèbe de la comena : fully.ch/fr/

 Notes 

Catègorie:Comena du canton du Valês
Catègorie:Comena arpetana
Catègorie:Comena qu’est a riva du Rôno